### Beslutning

Karla Johnsen med bemærkning, at byrådet i sit møde den 12. maj 2021 har vedtaget Magistratens indstilling i overensstemmelse med erklæring fra Økonomiudvalget af 5. maj 2021.

Mille Jakobsen kunne ikke tiltræde indstillingen.

Sagen blev behandlet sammen med sagerne 14 - 20.

### Resumé

På de skattefinansierede driftsområder har der i 2020 været nettomerindtægter på 581 mio. kr. i forhold til budgettet.

Der er samlet set mindreudgifter vedrørende den egentlige drift på 37 mio. kr. Der er meget store bruttoforskydninger i form af mindreudgifter på de decentraliserede serviceområder og merudgifter vedrørende ikke-decentraliserede overførsler. Hertil kommer en ufinansieret reserve, som ikke er bragt i anvendelse.

De generelle tilskud viser merindtægter på 1.021 mio. kr., hvilket kan tilskrives Coronakrisen (lavere skatteindtægter, der delvist modsvares af øgede generelle tilskud, budgetgaranti på overførsler og tilskud til dækning af merudgifter)

Modsvarende er der mindreindtægter vedrørende renter (25 mio. kr.) og skatter (452 mio. kr.).

På grund af tidsforskydninger har der været merudgifter på 471 mio. kr. og mindreindtægter på 593 mio. kr. på anlægsområdet.

Samlet set er der tale om en formindskelse af det budgetterede overskud med 483 mio. kr. til et underskud på 36 mio. kr. imod et budgetteret overskud på 447 mio. kr.

Regnskabsresultatet kan ikke tages som udtryk for en forværring eller forbedring af kommunens økonomi, da det i væsentlig grad er påvirket af tidsforskydninger. Der vurderes på baggrund af regnskabet at være en engangsforværring på skønsmæssigt 73 mio. kr., som primært kan tilskrives Covid 19. Den kunne have været meget større, hvis [adresse] ikke havde haft mulighed for at vælge statsgaranti på indkomstskatteområdet i stedet for selvbudgettering.

[adresse] regnskab for 2020 er uddybende beskrevet i en årsberetning og i et egentligt regnskab. Herudover er regnskabet beskrevet i afsnittet ”Økonomiske nøgletal for [adresse]” i [adresse].

### Indstilling

På baggrund af bemærkningerne til regnskabsaflæggelsen for 2020 indstilles:

At 1)   At Byrådet godkender årsberetningen for 2020 jf. bilag 1.

At 2)   At Byrådet godkender, at regnskab 2020 oversendes til revision.

At 3)   De i regnskabet konstaterede afvigelser på bevillingskonti godkendes jf. regnskabsoversigten i regnskabets bilag 2.

At 4)   De beskrevne budget- og rammeændringer og saldokorrektioner godkendes jf. bilag 3.

At 5)   147 KB-bevillinger og anlægsarbejder, som er afsluttet i løbet af 2020 med et samlet nettoforbrug på 502 mio. kr. og en samlet nettobevilling på 689 mio. kr. godkendes jf. afsnit 7.4.3 og bilag 4.

At 6)   Der som følge af tidsforskydninger af anlægsprojekter og heraf afledt behov for priskorrektioner sker justeringer af de tilknyttede anlægsbevillinger jf. bilag 3.

At 7)   Afskrivninger af uerholdelige tilgodehavender på i alt 9 mio. kr. samt kassedifferencer (overskud) på ca. 0,1 mio. kr. godkendes jf. afsnit 7.4.5 og regnskab 2020 (bilag 2).

### Sagens forløb

19-04-2021 Magistraten
Fremsendes til [adresse] med bemærkning, at Magistraten i mødet den 19. april 2021 anbefaler, at byrådet tiltræder Borgmesterens Afdelings indstilling af 15. april 2021.
 28-04-2021 [adresse]

Fremsendes til Økonomiudvalget til behandling i henhold til beslutning i byrådets møde den 28. april 2021.

Sagen blev behandlet med sagerne 13 - 19.

 05-05-2021 Økonomiudvalget

Indstillingerne: [adresse] regnskab for 2020, Diverse forhold med relation til regnskab 2020, Afdelingernes plan for brug af opsparing, Elin Knudsen 2020, Datakvalitet og ledelsesinformation i 2020, Afrapportering på [adresse], Afrapportering fra Rådet for Sociale Investeringer 2020 og Tilbagemelding 2020: Nye veje til velfærd og vækst, Innovation i [adresse] blev behandlet sammen.

Sarah Henriksen, Rune Hermansen og Kirsten Overgaard kunne tiltræde indstillingerne i overensstemmelse med Magistratens anbefalinger og ændringsforslaget til ’Diverse forhold med relation til regnskab 2020’ fra SF.

Berta Jepsen tog forbehold for alle indstillingerne.

Kristina Clausen og Øivind Nielsen kunne tiltræde indstillingerne – undtagen en - i overensstemmelse med Magistratens anbefaling og ændringsforslaget til ’Diverse forhold med relation til regnskab 2020’ fra SF. De tog forbehold for indstillingen ’Afrapportering på [adresse]’.

Ruben Johnsen var forhindret i at deltage i udvalgets behandling af sagen.

 12-05-2021 [adresse]

Karla Johnsen med bemærkning, at byrådet i sit møde den 12. maj 2021 har vedtaget Magistratens indstilling i overensstemmelse med erklæring fra Økonomiudvalget af 5. maj 2021.

Mille Jakobsen kunne ikke tiltræde indstillingen.

Sagen blev behandlet sammen med sagerne 14 - 20.